**Felhívás óvodai beiratkozásra!**

Helyszín: Brunszvik Teréz Óvoda (Martonvásár, Deák Ferenc u. 3.)

Időpont: **2014. április 28-30-ig:** minden délelőtt 8-11 óráig,

délután 13-17 óráig.

A közoktatásról szóló 1993. évi LXXIX. törvény 24. § (3) bekezdése alapján a gyermek abban az évben, amelyben

az ötödik életévét betölti (*2014. december 31-ig*), a nevelési év kezdő napjától (*2014. szeptember 1.*) napi négy órát köteles óvodai nevelésben részt venni.

Felvehetők azok a gyermekek, akik a2014/2015-ös (2014. szeptember 01. és 2015. augusztus 31.) nevelési évben betöltik a 3. életévüket.

Az óvodai felvételről az óvoda vezetője dönt, és erről írásban értesíti a szülőt. Az óvodavezető felvételt elutasító határozatával szemben jogorvoslattal lehet élni, amelyet Martonvásár Város Jegyzőjének címezve, de a döntést hozó óvoda címére kell egy példányban, írásban benyújtani, a határozatot kézhezvételtől számított 15 napon belül.

**A beiratkozáshoz szükséges iratok:**

 szülő személyazonosító igazolványa, lakcímet igazoló hatósági igazolvány (lakcímkártya)

 gyermek anyakönyvi kivonata, lakcímet igazoló hatósági igazolvány (lakcímkártya)

 gyermek TAJ kártyája

 oltási bizonyítvány.

Az a szülő, akinek gyermeke az óvoda-kötelezettségét külföldön teljesíti, köteles erről írásban értesíteni a beiratkozás idejének utolsó határnapját követő 15 napon belül a gyermek magyarországi lakóhelye, vagy annak hiányában tartózkodási helye szerint illetékes jegyzőt.

Az a szülő vagy törvényes képviselő, aki a szülői felügyelete vagy gyámsága alatt álló gyermeket nem íratja be kellő időben az óvodába, szabálysértés követ el a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. §-a értelmében.

***Kérjük azokat a szülőket, akik a 2014/2015-ös nevelési évre szeretnék intézményünkbe gyermeküket beíratni, ezt a fenti időpontban tegyék meg.***

**Szeretettel várjuk a leendő óvodásainkat és szüleiket!**

